Dolores Hoffmann
Dolores Hoffmann (sündinud 1. septembril 1937 Leningradis) on eesti-saksa päritolu Eesti vitraažikunstnik. Ta on loonud eesti kunstnikest esimesena tinaraamis vitraaže ning on saavutanud lakooniliste graafiliste kujundite ja klaasi värvi suurepärase koosmõju. Hoffmanni vitraaže on avalike hoonete interjöörides ning paljudes kirikutes Eestis ja välismaal. Ta on viljelenud ka tahvel- ja monumentaalmaali.